Vita:Kezdőlap/GYIK

message: Ez az oldal a Kezdőlap vitalapjával és magával a Kezdőlappal kapcsolatos, gyakran ismétlődő kérdésekre ad választ. A célja az, hogy ne kelljen minden alkalommal újból megfogalmazni a választ.

message: ;Kérdés: Mi a Kezdőlap, és mire való?
;Válasz: A Kezdőlap az az oldal, ami a https://hu.wikipedia.org címet (vagy egy másik nyelvű Wikipédiában a hu: interwikilinket) beírva elsőként jelenik meg a böngészőben, ha nem valamilyen cikket keresve jut el az olvasó a Wikipédiába. A felépítését és frissítési rendszerét a Wikipédia:Kezdőlap oldalon foglaltuk össze.
;Kérdés: A Kezdőlap különleges?
;Válasz: Igen, két szempontból is. Egyrészt technikailag, mert a MediaWiki szoftver tudja, hogy automatikusan ezt kell megjelenítenie, másrészt tartalmilag, mert nem követi a szócikkek felépítését.
;Kérdés: Akkor hát a Kezdőlap a Wikipédia szentélye?
;Válasz: Nem. Csak a kirakata. A célja, hogy felkeltse az olvasó érdeklődését, és segítsen elindulni valamerre.
;Kérdés: Mikor frissülnek a „Tudtad-e?” rovat és a Kezdőlap kiemelt cikkei és meddig van kint egy adott cikk?
;Válasz: Magyar idő szerint hétfő hajnali 0 órakor és csütörtök 12-kor frissülnek, így három és fél napot szerepelnek alkalmanként a kezdőlapon.
;Kérdés: Mi dönti el, hogy valamilyen esemény bekerül az aktualitások közé, míg más esemény nem?
;Válasz: 
;Kérdés: Az Év aktualitásai meddig aktuálisak valójában?
;Válasz:
thread_title:  [[Kezdőlap]] 

message: ;Kérdés: Mi a kezdőlapvita, és mire való?
;Válasz: Ez a Kezdőlap vitalapja,  és ugyanarra való, mint a Wikipédia összes többi vitalapja: a Kezdőlap tartalmának, felépítésének, formájának megbeszélésére. A vitalapokról a Wikipédia:Vitalap oldalon olvashatsz többet.
;Kérdés: A Vita:Kezdőlap különleges?
;Válasz: Nem.
;Kérdés: Na de a Kezdőlap is különleges!
;Válasz: Akkor sem. A Kezdőlap technikai különlegessége nem érvényes erre a lapra, a tartalminak pedig nincs olyan indoka, mint magánál a Kezdőlapnál.
;Kérdés: Akkor talán a Vita:Kezdőlap a Wikipédia szentélye, ahova csak fogmosás után szabad belépni, és csak átszellemülten szabad beszélni?
;Válasz: Nem.
;Kérdés: De mégis, azért csak más szabályok vonatkoznak rá, mint a többi vitalapra?
;Válasz: Nem.
;Kérdés: És ha én nem ismerem a vitalapok működési módját?
;Válasz: A vitalapokról a Wikipédia:Vitalap lapon olvashatsz, a használatukról pedig a Wikipédia:Vitalapok használata lapon. Ha valamit nem értesz, kérdezz. Segítünk.
;Kérdés: És ha én nem értek egyet ezzel a működési móddal, vagy a kezdőlapvitára más szabályokat szeretnék érvényesíteni?
;Válasz: Mondd el a problémádat a kocsmafalon, beszéld meg a többi szerkesztővel, hogy mit szeretnél és miért, és utána fogadd el a közösség döntését.
;Kérdés: De ha én többet írok erre a vitalapra, mint mások, akkor több jogom is van megmondani, hogyan használjuk?
;Válasz: Nem. A vitalapokra mindenhol ugyanazok a szabályok vonatkoznak, és ezeket a közösség határozza meg. A megváltoztatásukat a kocsmafalon lehet kezdeményezni. Viszont érdemes átgondolni, hogy okkal írsz-e többet, mint mások.
;Kérdés: A kezdőlapvita a kezdőlap laptörténete, ahova beírhatjuk, milyen szerkesztéseket végeztünk a kezdőlapon?
;Válasz: Nem. Ennek értelme sem volna, hiszen a laptörténetek mindent megőriznek, és csak áttekinthetetlenné tenné a vitalapot.
;Kérdés: A kezdőlapvita a kezdőlap archívuma, ahova átmásoljuk a kezdőlap tartalmát?
;Válasz: Nem. Ennek értelme sem volna, hiszen a laptörténetek mindent megőriznek, és csak áttekinthetetlenné tenné a vitalapot.
;Kérdés: A kezdőlapvita más Wikipédia-lapok archívuma, ahova átmásoljuk a tartalmukat? 
;Válasz: Nem. Ennek értelme sem volna, hiszen a laptörténetek mindent megőriznek, és csak áttekinthetetlenné tenné a vitalapot.
;Kérdés: A kezdőlapvita az olimpia vagy más esemény kezdetéig vagy végéig hátralevő napok számlálására szolgál?
;Válasz: Nem. A Kez-dő-lap tar-tal-má-nak, fel-é-pí-té-sé-nek, for-má-já-nak meg-be-szé-lé-sé-re.
;Kérdés: A kezdőlapvita a wikipédisták központi társalgója?
;Válasz: Nem. Ez a Kezdőlap tartalmának, felépítésének, formájának megbeszélésére szolgáló oldal.
;Kérdés: De azért feldíszíthetem mindenféle képekkel, amiket odaillőnek gondolok, hogy színesebb és otthonosabb legyen? Vagy épp emelkedettebb?
;Válasz: Arra kérünk, ne tedd. Ez nem társalgó, hanem a Kezdőlap tartalmának, felépítésének, formájának megbeszélésére szolgáló oldal.
;Kérdés: Rengeteg gondolatom van, amit el szeretnék mondani a világról. Ez az a hely, ahol megtehetem?
;Válasz: Nem. Ez a Kezdőlap tartalmának, felépítésének, formájának megbeszélésére szolgáló oldal. Ha a Wikipédiáról vannak gondolataid, azokat kifejtheted a kocsmafalakon, vagy ha nem kötődnek konkrét javaslathoz, problémafelvetéshez, akkor  a saját szerkesztői lapodon vagy allapjaidon. Ha bármi másról szeretnéd kifejteni a nézeteidet, akkor segítünk blogszolgáltatót találni az internetnek a Wikipédián kívüli részén.
;Kérdés: Akkor ez az a hely, ahol elmesélhetem, mi történt velem, és milyen benyomásokat szereztem?
;Válasz: Nem. Ez a Kezdőlap tartalmának, felépítésének, formájának megbeszélésére szolgáló oldal. Ha a Wikipédia szerkesztése közben szerzett élményeidet szeretnéd elmesélni, megteheted a saját szerkesztői lapodon vagy allapjaidon. Ha bármi másról szeretnél írni, akkor segítünk blogszolgáltatót találni az internetnek a Wikipédián kívüli részén.
;Kérdés: Ez a Wikipédiával kapcsolatos fontos kérdések megbeszélésének a helye?
;Válasz: Nem. Ez a Kezdőlap tartalmának, felépítésének, formájának megbeszélésére szolgáló oldal. Minden témának megvan a helye, és ezt nem a téma fontossága dönti el.
;Kérdés: De ha máshol találok egy témát, ami nagyon-nagyon fontos, akkor idehozhatom, hogy itt is megbeszéljük?
;Válasz: Nem. Ez a Kezdőlap tartalmának, felépítésének, formájának megbeszélésére szolgáló oldal. A megbeszéléseket érdemes inkább egy helyen tartani, hogy követhetőek legyenek addig is, amíg folynak, és utólag az archívumból visszakeresve is. Ha multiplikáljuk, elaprózzuk, szétszórjuk őket, akkor a résztvevők számára követhetetlenné válnak, egyes érvek több helyen fognak elhangzani, mások észrevétlenek maradhatnak, esetleg többféle álláspont összegződik a résztvevők csoportjai szerint, de egyik sem lesz közmegegyezés, és végül az archívumból is nagyon nehéz lesz előásni őket.
;Kérdés: És ha sürgősnek gondolom?
;Válasz: Akkor sem. Ez a Kezdőlap tartalmának, felépítésének, formájának megbeszélésére szolgáló oldal. Ha itt megosztasz egy olyan témát, ami nem ide tartozik, attól nem oldódik meg hamarabb a probléma, csak ez a lap is és az a megbeszélés is áttekinthetetlenné válik.
;Kérdés: De ha én nem szeretem látogatni a többi vitalapot meg a kocsmafalakat, és szeretném egy helyen látni az összes engem érdeklő témát, akkor ez érvényteleníti az összes fenti választ? Akkor csinálhatok a kezdőlapvitának saját szabályrendszert?
;Válasz: Nem. Ez olyan lenne, mintha a befőtt tenné el a nagymamát, vagy a csík tolná a repülőt.
;Kérdés: Ha engem csak a Kezdőlap és a kezdőlapvita érdekel az egész Wikipédiából, akkor más szabályok vonatkoznak rám, mint a többi szerkesztőre?
;Válasz: Nem. Fogadd el, hogy egy közösség tagjaként dolgozol.
;Kérdés: Én mégis fontosabbnak gondolom ezt a vitalapot az összes többinél. Jól teszem, ha folyamatosan pörgetem és mozgásban tartom?
;Válasz: Nem. Ez a Kezdőlap tartalmának, felépítésének, formájának megbeszélésére szolgáló oldal. Ha éppen nincs ilyen megbeszélnivaló, akkor nem kell írni rá.
;Kérdés: Akkor tényleg nem a Vita:Kezdőlap az Egy Gyűrű?
;Válasz: Nem. Tényleg. Sajnáljuk.
Kategória:Kezdőlap
thread_title:  [[Vita:Kezdőlap]]